PALAJAHAN 15
Kenapa Ragané Perlu Terus Malajah?
1. Apa gunané yén terus malajahin Cakepan Suci?
Ulian malajahin ajahan dasar Cakepan Suci, tresna baktin ragané tekén Yehuwa bisa ngancan kuat. Ento merluang utsaha. (1 Petrus 2:2) Harapan idup langgeng ragané, tergantung apaké ragané terus paek ajak Ida ulian seleg malajahin Sabdan Idané.—Baca Yohanes 17:3; Yudas 21.
Disubané pengetahuan ragané unduk Tuhan matumbuh, kapracayané bisa ngancan nguatang. Kapracayané ento bisa ngranaang ragané nyenengang Ida. (Ibrani 11:1, 6) Ento bisa ngaénang ragané mabalik uli dosa-dosan ragané lan ngaé perubahan ané maguna di kaidupané.—Baca Pamargin Parautusan 3:19.
2. Kénkén carané apang pengetahuan ragané unduk Tuhan bisa maguna buat anak lénan?
Biasané, ragané pasti makita ngorahin anak lénan unduk apa ané suba kaplajahin—iraga ajak makejang seneng nyritaang orti luungé ené. Krana ragané terus malajah, ragané lakar nawang carané nganggon Cakepan Suci buat nyelasang kapracayaan ragané unduk Yehuwa lan orti luungé ento.—Baca Roma 10:13-15.
Liunan anaké mulai nyritaang orti luungé ené tekén timpal-timpalné utawi nyama-nyamané. Nanging patutja bijaksana. Tinimbang ngorahang agaman anaké tusing beneh, luungan critaang dogen janji-janjin Tuhan. Ingetangja, biasané anak-anak lénan lakar terkesan ajak laksanan ragané ané luung bandingang tekén omongan.—Baca 2 Timotius 2:24, 25.
3. Hubungan ajak Tuhan ané kénkén ané lakar rasaang ragané?
Malajah Sabdan Ida bisa ngewantu ragané apang paek ajak Tuhan. Dadiné, ragané bisa ngelah hubungan ané istimewa ajak Yehuwa. Ragané lakar dadi gelah Ida lan bisa dadi anggota kluargan Ida.—Baca 2 Korintus 6:18.
4. Kénkén carané apang bisa terus ngaé kemajuan?
Ragané bisa ngelah hubungan ané ngancan luung ajak Ida yéning ragané terus malajahin Sabdan Idané. (Ibrani 5:13, 14) Palajahinja Cakepan Suci ajak Saksi-Saksi Yehuwa nganggo buku ané majudul Apa yang Sebenarnya Alkitab Ajarkan? Ngancan liu ragané malajahin Sabdan Ida, idup ragané lakar ngancan bagia.—Baca Kidung 1:1-3; 73:27, 28.
Orti luung asalné uli Yehuwa, Widi ané bagia. (1 Timotius 1:11, Terjemahan Dunia Baru) Ragané bisa ngancan paek ajak Ida yéning nyak mapunduh ajak umat Idané. (Ibrani 10:24, 25) Yening terus ngutsahayang nyenengang atin Ida Yehuwa, ragané lakar bisa maan idup ané sujati—idup langgeng. Tusing ada tetujon lén ané luungan tekén ngelah hubungan ané luung ajak Ida.—Baca 1 Timotius 6:19.
UNINGIN MALIH
PASAMUAN IBADAH
Napi sane Kamargiang ring Balai Kerajaan?
Pabalihja video puniki mangda prasida uning.
PROGRAM PALAJAHAN CAKEPAN SUCI
Napi Mawinan Sarat antuk Malajahin Cakepan Suci?
Cakepan Suci nyediaang jawaban antuk pitaken sane sarat indik kauripan antuk yutaan jadma ring sajebag jagat. Kayunke ragane uning jawabanne?
ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn min_Latn ban_Latn ban_Latn ban_Latn ban_Latn ban_Latn